Matteus 5:3 Waarvoor leef ons? Wat is die doelwit van jou lewe? As jy die vraag vra, sal baie mense die antwoord gee: geluk. Ons wil gelukkig wees. Dis dan ook opvallend dat die Here Jesus in die begin van die Bergrede vertel wanneer jy as mens gelukkig is.
Die mens is deur God vir die ware geluk gemaak. Die paradys was die plek waar die mense regtig gelukkig was. Daar was die vrede tussen God en mens. Toe het die mens in alle vrede die vertroulike omgang met die Here gehad. Toe was daar vrede met jou naaste en met die hele skepping. Die vrede verdwyn op die oomblik dat ons ons eie baas wil wees. As ons op ons eie manier ons geluk wil soek. Dan kom die onvrede, dan kom die rusie, dan kom dat ons ten koste van ander dinge begin doen. Dan kom die dood en die gevaar vanuit die skepping. Mense word ongelukkig. Mense kan self die geluk nie meer op die aarde terugbring nie. Nogtans sien en voel 'n mens die heimwee na die ware geluk. Hoe baie word nie oor liefde en geluk gesing en gepraat nie. Geluk laat ons nie los nie nogtans kan ons die ewige geluk nie op hierdie aarde bereik nie. Die Here Jesus wys nou hoe ons die ware geluk, die verlossing van die ongeluk kan bereik. Hy wys daartoe de enigste weg omdat Hy die enigste weg terug na die Vader is.